b'\n_START_ARTICLE_\nC\xc3\xa0non (ficci\xc3\xb3)\n_START_SECTION_\nUs\n_START_PARAGRAPH_\nAquest terme \xc3\xa9s conegut en situacions on algunes hist\xc3\xb2ries s\xc3\xb3n desenvolupades seguint el c\xc3\xa0non, mentre unes altres se salten la l\xc3\xadnia argumental principal, per a experimentar amb els personatges i posar-los en situacions que no es desenvoluparien en la realitat de la hist\xc3\xb2ria. El terme \xc3\xa9s utilitzat llavors per a diferenciar ambdues situacions: \'can\xc3\xb2nic\' \xc3\xa9s all\xc3\xb2 que s\'adequa a la l\xc3\xb2gica i coher\xc3\xa8ncia interna de l\'univers de ficci\xc3\xb3, mentre que el que no \xc3\xa9s can\xc3\xb2nic resulta una contradicci\xc3\xb3 d\'aquesta coher\xc3\xa8ncia, ja que no li\'l considera part de la mateixa._NEWLINE_A\xc3\xa7\xc3\xb2 pot oc\xc3\xb3rrer amb el g\xc3\xa8nere de les fanfictions, aix\xc3\xad com quan els redactors de l\'univers fictici original, cercant ampliar la definici\xc3\xb3 dels seus personatges col\xc2\xb7locant-los en diferents entorns eviten les limitacions narratives del g\xc3\xa8nere o de les creacions de redactors anteriors, o b\xc3\xa9 crear versions \'actualitzades\' dels mateixos per\xc3\xb2 mantenint al mateix temps als originals.\n_START_SECTION_\nOrigen\n_START_PARAGRAPH_\nProv\xc3\xa9 del grec que significa "vara per a mesurar" i va ser introdu\xc3\xaft pel discurs religi\xc3\xb3s: el C\xc3\xa0non b\xc3\xadblic. Amb el temps el terme can\xc3\xb2nic va comen\xc3\xa7ar a utilitzar-se per a assenyalar els textos sagrats que els creients havien de llegir. Per la seua banda els llibres que no havien de llegir-se se\'ls esmentava en el Index Librorum Prohibitorum, \xc3\xa9s per a\xc3\xa7\xc3\xb2 que c\xc3\xa0non i censura quasi sempre van de la m\xc3\xa0 i depenen d\'una autoritat que \xc3\xa9s qui els dictamina._NEWLINE_Posteriorment, el concepte va ser utilitzat expressament en el camp de la literatura per a referir-se a aquells llibres cl\xc3\xa0ssics que els alumnes, en el seu tr\xc3\xa0nsit per l\'escola deurien llegir o que convenia que aparegueren en els llibres de text o les antologies d\'obres liter\xc3\xa0ries.'